Greek Legal Document

Category: 79

Content:
49. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 952 της 24 Νοεμ./1 Δεκ. 1979 (ΦΕΚ Α' 266) Περί αναπροσαρμογής των ποσοστών των προσαυξήσεων εκπροθέσμου καταβολής των προς το Δημόσιον Χρεών. (Διόρθ. Σφαλμ. στο ΦΕΚ Α' 276/15-121979). Έχοντες υπ’ όψει: 1.Την διάταξιν του άρθρ. 92 του Ν.Δ. 356/1974 "περί Κώδικος Εισπράξεως Δημοσίων Εσόδων". 2.Τας διατάξεις της παρ. 1 του άρθρ. 6 του ως άνω Ν.Δ/τος, όπως αντικατεστάθησαν υπό του άρθρου 9 του Ν.Δ. 81/1974 "περί καταργήσεως του Ν.Δ. 248/1973, επαναφοράς και συμπληρώσεως διατάξεων φορολογικών τινών νόμων και παροχής φορολογικών διευκολύνσεων". 3.Την υπ’ αριθ. 1127/8.11.1979 γνωμοδότησιν του Συμβουλίου της Επικρατείας, προτάσει του Υπουργού επί των Οικονομικών, αποφασίζομεν: Σελ. 212,46(α) Τεύχος Ζ121-Σελ. 138 Άρθρον μόνον.-1.Το ποσοστόν των προσαυξήσεων της εκπροθέσμου καταβολής των προς το Δημόσιον χρεών, το οποίον, δυνάμει της παρ. 1 του άρθρ. 6 του Ν.Δ. 356/1974 όπως αντικατεστάθη δια του άρθρ. 9 του Ν.Δ. 81/1974, ορίζεται εις 1,5% δι’ έκαστον μήνα καθυστερήσεως και δεν δύναται να υπερβή κατ’ ανώτατον όριον το 50% του εκάστοτε οφειλομένου χρέους, αναπροσαρμόζεται εις 2% και εις 75% αντιστοίχως. 2.Εις την ρύθμισιν του παρόντος υπάγονται και τα προς το Δημόσιον χρέη, τα οποία μέχρι της ενάρξεως της ισχύος αυτού έχουν επιβαρυνθεί δια του ανωτάτου ορίου των προσαυξήσεων εκπροθέσμου καταβολής 50% ή δια μικροτέρου ποσοστού. 3.Τα προς το Δημόσιον χρέη εκ φόρου κληρονομιών-δωρεών και προικών εξαιρούνται της ανωτέρω αναπροσαρμογής των προσαυξήσεων εκπροθέσμου καταβολής, των οποίων ο υπολογισμός θα διέπηται υπό της παρ. 1 του άρθρ. 6 του Ν.Δ. 356/1974, όπως αντικατεστάθη υπό του άρθρ. 9 του Ν.Δ. 81/1974. 4.Η ισχύς του παρόντος άρχεται από 1ης Ιαν. 1980. 25.Γ.β.48-49 Κώδικας περί Εισπράξεως Δημοσίων Εσόδων